ཕྱི་ལོ་༡༩༥༩ལོར་བཙན་བྱོལ་དུ་ཕེབས་རྗེས་ཐོག་མར་མ་སུ་རི་གཏན་སློབ་ནས་ཕྱི་ལོ་༡༩༧༣ལོར་གཞི་རིམ་སློབ་ཐོན་བྱུང།སློབ་གྲྭར་བཞུགས་རིང་རྒན་བདག་སོགས་གནང་སྟེ་སློབ་གྲོགས་ཚང་མས་པ་ལགས་ཞེས་ཚང་མས་དགའ་མོས་ཞུ་ཡུལ་ཞིག་ཀྱང་ཡིན།གཞི་རིམ་སློབ་ཐོན་རྗེས་ཅན་རྡི་སྒར་པཱན་འཇབ་མཐོ་སློབ་ནང་སློབ་གཉེར་གནང་སྟེ།སྦི་ཨེ་ཐོན་རྗེས་བཙན་བྱོལ་བོད་གཞུང་གི་སྲི་ཞུ་བའི་ཁོངས་སུ་འཛུལ་ཞུགས་གནང།ཅན་རྡི་སྒར་དང་རྡ་སར་བཞུགས་རྒྱུན་རིང་གཞོན་ནུའི་ལས་འགུལ་ནང་གཟེངས་སུ་ཐོན་པའི་ཕྱག་ལས་གནང་བར་བརྟེན།ཕྱི་ལོ་༡༩༧༧ནས་༡༩༨༣བར་གཞོན་ནུའི་དབུས་རྒྱུན་ལས་སྐབས་གཉིས་བསྟུད་མར་འདེམས་ཐོན་བྱུང་སྟེ་དབུས་རྒྱུན་ཚོགས་གཙོ་ཡང་གནང་བ་དང།ཚོགས་གཙོ་འཁྱུར་རྗེས་གཞོན་ནུའི་སློབ་སྟོན་པར་ཡང་བསྐོ་བཞག་བྱུང་ཡོད།